Det skriver wood-supply.dk. Så sent som i begyndelsen af juli måned bekendtgjorde PT Vinduer & Døre via sin Facebook-side, at man var i fuld gang med at opruste for at imødekomme kundernes behov. - Vi er allerede over 50 medarbejdere og forventer endnu flere ansættelser henover sommeren, lød det. Alligevel er selskabet nu gået konkurs. Ifølge Statstidende blev der indgivet konkursbegæring den 19. juli, og godt to uger senere - den 30. juli - blev PT Vinduer & Døre taget under konkursbehandling ved Skifteretten i Hjørring. P.T. Vinduer & Døre realiserede i fjor et underskud på -0,2 mio. kr. og gik ind til regnskabsåret 2012/13 med en egenkapital på -0,13 mio. kr. og en samlet gæld på lidt over 11 mio. kr., skriver wood-supply.dk.

Opsummering:
P.T. Vinduer & Døre ApS i Aabybro er taget under konkursbehandling ved Retten i Hjørring.